ROM, ITALI 13 MEI 1981
Saya nak catat sejarah dan cabut lari.
Sebenarnya, saya nak tembak Ratu England.
Reagan pun, tapi ada orang dah cuba.
Jadi, pilihan terakhir saya ialah paus.
Usah takut.
Buka hati anda. Buka pintu hati anda untuk Christ.
Beliau sering ke Dataran St. Peter di Vatican City untuk mendekati
ribuan pengikut setianya.
Di sini dan di mana-mana jua, beliau tolak kawalan keselamatan ketat
untuk menyantuni para pengikutnya yang tercinta.
Sebenarnya, saya nak bunuh diri selepas bunuh paus.
Itulah rancangan saya.
Saya ingat.
AGENSI PERISIKAN PUSAT (CIA)
SULIT
KOMPLOT UNTUK MEMBUNUH PAUS
DATARAN ST. PETER, VATICAN, ROM 13 MEI 1981, 4.30 PETANG
Saya takkan lupa tanggal 13 Mei.
Selepas bangun tidur,
saya pergi ke Piazza Repubblica.
Cuaca hari itu cerah.
Berpuluh-puluh ribu orang berkumpul.
Saya menyamar jadi pelancong.
Saya pergi dekat batu obelisk
dan didatangi seorang polis yang berpakaian preman.
Dia pandang saya beberapa minit.
Saya pandang dia.
Kemudian, dia beredar.
Saya dengar orang jerit,
"Hidup paus!"
Ada satu kuasa aneh yang dorong saya ke depan.
Orang ramai terjerit-jerit,
"Hidup paus!"
Semasa kali pertama paus melintas,
saya tak boleh tembak dia kerana dia dukung seorang budak.
Saya takut tertembak budak itu.
Semasa dia melintas untuk kali kedua,
saya tembak dia.
Saya nak tembak banyak kali…
tapi pistol itu tersekat.
Saya tembak dua das saja.
Saya masih ingat kawanan burung merpati
bertempiaran terbang.
Beliau nampak lemah dan terpaksa dipapah.
Beliau cedera dan rebah ke kanan.
Saya papah beliau dan tanya kalau-kalau beliau cedera.
Beliau angguk dan tunjuk luka tembakan itu.
Peluru itu tembus.
Kelongsongnya jatuh di depan saya, di dalam kereta.
Pistol itu tersekat, jadi saya buangnya.
Tiba-tiba, ada orang cekau saya.
Kuat betul orangnya.
Seorang biarawati bernama Lúcia.
Dunia seakan-akan terhenti.
POLIKLINIK AGOSTINO GEMELLI
HOSPITAL QUEEN MARGARET
Keadaan Paus John Paul semakin stabil,
tapi masih kritikal.
Proses pemulihan pasca pembedahan
John Paul II berjalan lancar.
Semua organ dalamannya berfungsi secara normal.
SOFIA, BULGARIA HARI INI
Saya wartawan berdarah Bulgaria.
Dah sepuluh tahun saya ikut kes ini.
Saya ikut kes percubaan membunuh John Paul II
sejurus selepas kejatuhan Tembok Berlin.
Kerajaan demokrasi baharu Bulgaria buat keputusan
untuk buka kertas siasatan baharu kes itu
atas permintaan Amerika Syarikat.
Tak lama selepas diberkas di Dataran St. Peter,
Ali Ağca diheret ke muka pengadilan. Siasatan terus dijalankan.
Dia mendakwa bertindak sendirian.
Proses perbicaraan agak singkat
dan dia dijatuhkan hukuman penjara seumur hidup.
Mehmet Ali Ağca didapati bersalah
atas tuduhan cuba membunuh
dan dihukum penjara seumur hidup.
Orang kata ada konspirasi
di sebalik percubaan membunuh John Paul II.
Kononnya, ia ada kaitan dengan dunia perisikan.
Ia menarik perhatian ramai orang.
Masalahnya, banyak teori konspirasi yang timbul
kerana banyak agensi perkhidmatan rahsia
yang terlibat dalam kes ini.
Ia bukan sesuatu yang menghairankan semasa era Perang Dingin.
TEORI GREY WOLVES
Penyerang bersendirian istilah paling sesuai
kerana dia tak boleh dikaitkan dengan mana-mana organisasi
yang fasis dan ada hubungan dengan Mafia macam Grey Wolves.
Grey Wolves ialah sebuah organisasi nasionalis.
Mereka memperjuangkan
penyatuan antarabangsa pan-Turki.
Pengasas Grey Wolves,
Alparslan Türkeş yang juga dikenali sebagai Başbuğ, der Führer,
bersekongkol dengan Gestapo semasa Perang Dunia Kedua.
Oleh itu, Grey Wolves digambarkan
sebagai alkimia antara nasionalisme Turki,
idea sayap kanan ekstrem, idea fasis dan Nazi,
menghalalkan matlamat untuk memartabatkan kejatian bangsa Turki
dan menghapuskan orang Kurdish,
Armenia atau Kristian kerana mereka berlainan agama.
Revolusi komunis mungkin tercetus di Turki.
Mereka mesti dihalang.
Sama ada secara baik atau jahat, kotor atau bersih.
Grey Wolves dieksploitasi untuk buat kerja-kerja kotor itu.
Pada dasarnya, mereka diupah oleh CIA
dalam usaha memerangi komunisme.
Grey Wolves ialah boneka yang diperalatkan oleh "tangan-tangan ghaib" di Turki.
"Tangan-tangan ghaib" itu ditubuhkan pada hujung Perang Dunia Kedua
atas sokongan Amerika Syarikat dan Pentagon,
di bawah naungan NATO.
Objektifnya ialah mencipta
sebuah rangkaian bawah tanah
yang dianggotai kumpulan pelampau kanan
di semua negara anggota NATO,
merekrut dan melatih anak-anak muda
supaya boleh diatur gerak
sekiranya Kesatuan Soviet cuba menakluk Eropah sekali lagi.
Selagi belum diharamkan, anak-anak muda Turki ini
menggelar diri mereka "Grey Wolves".
Secara tak langsung, Türkeş ada kaitan dengan lelaki yang cuba bunuh paus.
MALATYA, TURKI
Sejak dulu lagi,
saya tergolong dalam kelas pertengahan
kerana keluarga saya berasal daripada golongan petani dan buruh.
Dia kenal teman sepermainannya ketika kecil, Oral Çelik,
di kampung tempat dia membesar dan bersekolah.
Mereka membesar dan mendalami
ideologi Grey Wolves bersama-sama.
Nama Ali Ağca lebih dikenali selepas berjaya membunuh
seorang ketua editor akhbar liberal, Milliyet, Abdi İpekçi,
atas arahan Grey Wolves.
Selepas itulah karier dia sebagai pengganas bermula.
Saya dipenjarakan di penjara tentera di Kartal.
Saya takkan berjaya larikan diri dari penjara itu
tanpa bantuan orang dalam.
Ada orang bantu saya atas kesetiaannya kepada Grey Wolves.
Dia beri saya sepucuk pistol.
Saya bertekad.
Kalau ada apa-apa berlaku, saya ada 14 butir peluru.
Saya akan tembak sesiapa yang cuba halang saya dan bunuh diri.
Dia keluar dari situ dengan menyamar sebagai pengawal penjara.
Kawan-kawan dia, Grey Wolves dan barua-barua Grey Wolves
yang bantu dia larikan diri.
Dia lalu empat pintu dan empat tempat pemeriksaan.
Kawan dia, Oral Çelik, tunggu di dalam kereta di luar.
Kemudian, mereka cabut.
ISTANBUL, TURKI NOVEMBER 1978
ORAL ÇELİK AHLI GREY WOLVES
Saya bantu Ağca larikan diri dari penjara dan kami cabut ke luar negara.
Kemudian, kami tulis surat ugutan untuk John Paul II.
Akhbar Milliyet terbitkan surat Ali Ağca
yang berbunyi,
"Saya lari dari penjara untuk bunuh pemimpin jihad,
Paus John Paul II, yang dijadualkan melawat Turki
dan mencemarkan kesucian tanah Turki."
"Kedatangan dia tak diundang. Kalau dia datang, saya bunuh dia.
Saya lari dari penjara semata-mata untuk bunuh dia."
Komplot untuk bunuh John Paul II
selari dengan ideologi fasis Grey Wolves.
Mereka percaya agama Kristian patut dihapuskan.
Memandangkan paus ketua agama Kristian,
jadi tak hairanlah
mereka cuba bunuh John Paul II.
TURKI
Selepas lari dari penjara, saya ke Ankara.
Selepas itu, saya lari ke Erzurum
dan akhirnya ke Iran.
Saya ikut penyeludup arak merentasi banjaran gunung ke Iran.
Tak lama kemudian, Ağca pulang ke Turki.
Mereka beri dia pasport, identiti baharu
dan atur perjalanannya ke Eropah.
Persinggahan pertama dia ialah Bulgaria.
TURKI
Bulgaria ialah transit,
pintu masuk ke Eropah.
Selepas seketika,
saya jumpa pasport Turki, pasport yang sama
yang saya guna pada hari saya cuba bunuh paus.
Pada masa itu, Sofia ialah syurga penyeludup.
Senjata, dadah, arak dan rokok.
Ali Ağca ketuk pintu bilik 911
di sebuah hotel mewah di Sofia.
Di hotel inilah dia jumpa beberapa orang warganegara Turki lain
yang sedikit sebanyak,
terlibat dalam komplot membunuh John Paul II.
Mereka beri dia duit.
Ya, Hotel Vitosha.
Di situlah saya jumpa Omar Mersan.
Dia kawan saya yang bekerja sebagai orang tengah dan penyeludup.
Selebihnya cuma fiksyen.
Rekaan semata-mata.
Dia berulang alik ke Jerman dan Austria.
Ramai ahli Grey Wolves yang berpangkalan di Vienna.
Komando mereka mula mencari senjata.
Ternyata, atas saranan agensi perkhidmatan rahsia tertentu,
mereka jumpa penjual senjata.
Kami beli pistol itu di Vienna.
Sebenarnya, kami beli dua pucuk pistol
dengan harga 2,000 hingga 3,000 euro.
Rupa-rupanya, dia Nazi.
Penjual senjata itu Nazi.
Mungkin ia cuma kebetulan.
Mereka beli empat pucuk pistol.
Bukan sembarangan pistol, tapi 9mm Browning.
Kuasa tembakan pistol itu cukup untuk membunuh.
Ali Ağca ambil dua pucuk.
ROM
Kemudian, kami patah balik ke Rom
dan laksanakan misi membunuh paus.
HIPOTESIS KGB
FABIO MARCHESE RAGONA WARTAWAN
Saya yakin Agensi Perkhidmatan Rahsia Kesatuan Soviet, KGB,
terlibat dalam komplot membunuh paus.
Mereka bimbang pengaruh John Paul II
akan menyumbang kepada keruntuhan empayar Soviet, Kesatuan Soviet.
Beberapa tahun sebelum lantikan John Paul II,
KGB dah ramal Karol Wojtyla akan dipilih sebagai paus.
Kita dah ada keputusannya.
Kardinal Wojtyla.
John Paul II ialah paus pertama yang bukan berdarah Itali yang ikut
siri tradisional paus Itali yang diamalkan sejak berkurun lamanya.
Karol Wojtyla berasal dari Timur Eropah,
yang pada waktu itu, di bawah rejim komunis.
Kesatuan Soviet nak kekalkan pengaruhnya ke atas Poland.
Mereka nak kawal Poland.
Namun, John Paul II menyemarakkan semangat revolusi
dalam kalangan rakyat Poland untuk menentang komunis.
Rakyat Poland memberontak. Sebuah demonstrasi besar-besaran
dianjurkan oleh Solidarity, sebuah kesatuan di Poland.
Demonstrasi besar-besaran yang diketuai oleh Lech Wałęsa
menggegarkan tembok komunis di Poland.
Wałęsa dan pengikutnya berjaya mendapatkan konsesi revolusi.
Buat julung kalinya, sebuah kerajaan komunis mengiktiraf
hak pekerja untuk menubuhkan sebuah kesatuan bebas.
Selepas John Paul II dilantik, KGB tak senang duduk.
Ada perancangan dan perbincangan
untuk jatuhkan satu entiti anti-komunis tegar,
iaitu John Paul II.
Ada rancangan untuk menyusup masuk ke Vatican,
penyusupan akar umbi ke bilik para pemimpin di Vatican,
oleh barua-barua KGB.
Semua orang tahu betapa berkuasanya seorang paus.
Paus memiliki kuasa untuk mempengaruhi seluruh dunia.
Sebab itu perhatian semua agensi perkhidmatan rahsia dunia
tertumpu pada paus.
Beberapa tahun selepas serangan itu
merupakan tempoh sukar bagi politik antarabangsa.
Ketika itu, Vatican ialah sarang perisik.
Dari serata dunia.
Ada ramai perisik KGB.
Ada ramai penyusup dari agensi perisikan Poland,
Czechoslovakia dan Jerman.
Ada perisik CIA.
Agensi paling aktif di Vatican
ialah agensi perkhidmatan rahsia dari Timur Eropah.
Nama saya Tomasz Turowski.
Saya kolonel bersara
Agensi Perkhidmatan Rahsia Poland.
Ketika itu, saya 20 tahun.
Saya seorang pelajar.
Kolonel jumpa saya dan cakap,
"Kalau awak nak sertai Agensi Perkhidmatan Rahsia Poland,
saya akan sokong awak.
Beritahu keputusan awak dalam 24 jam.
Anggaplah kita tak pernah berjumpa."
Saya beritahu dia yang saya setuju.
Nombor badan saya 10682 dan saya dah pun terima arahan.
"Awak diarah melakukan risikan
dalam hierarki Jesuit.
Awak mesti panjat tangga hierarki Jesuit
untuk akses maklumat stategik tentang NATO."
Mereka cakap, "Dengar sini.
Bapa-bapa kerohanian dan paderi pendengar pengakuan dosa
dari semua agensi perkhidmatan rahsia
yang bertanggungjawab atas keselamatan semua pangkalan NATO di Itali,
kebanyakannya ialah paderi Jesuit."
"Awak mesti masuk dalam hierarki itu.
Dari situ, awak boleh korek maklumat
yang takkan boleh dikorek melalui cara lain."
Orang kata Turowski kenal Wojtyla sebelum beliau dilantik jadi paus.
Waktu itu, beliau ketua biskop Krakow.
Kononnya, ada pertalian darah
antara keluarga dia dan Wojtyla.
Dia berjaya menyusup masuk ke Vatican sebagai mata-mata
dengan sokongan Karol Wojtyla, Kardinal Krakow.
Namun pada 1978, John Paul II dilantik sebagai paus,
sekali gus mengubah misinya secara dramatik.
Arahan yang diterima pada masa itu
ialah korek semua maklumat tentang John Paul II.
Disebabkan itu, KGB berkomplot untuk singkirkan beliau
sekiranya John Paul II mengganggu rancangan mereka.
Tugas Turowski ialah memahami segala tindak-tanduk John Paul II.
Setiap gerak-geri dan fakulti pemikiran beliau.
Bagaimanapun, Turowski kata tugas dia ialah melindungi beliau
dan meningkatkan langkah keselamatan bagi mengelakkan sebarang ancaman.
Sejurus Wojtyla dilantik jadi paus, saya terus dapat arahan.
"Walau apa pun berlaku, awak mesti lindungi paus."
Sebelum insiden itu,
saya teliti laporan perkhidmatan pengawasan Vatican.
Ada perkara yang saya tak tahu.
Semasa perarakan hari Rabu,
ramai pengawal yang berkawal di tepi jip paus,
tapi tiada seorang pun di dalam jip, sedangkan itu penting.
Walau apa pun berlaku, pengawal mesti bersedia untuk mati
bagi melindungi paus.
Paus tanya saya, "Tomasz, apa misi sebenar awak?"
Saya jawab, "Misi saya ialah berkhidmat untuk negara
dan jaga keselamatan tuan."
Menurut cerita Tomasz Turowski,
blok Soviet akan pastikan
kalau sesuatu menimpa paus,
mereka takkan dipersalahkan.
SEPTEMBER 1981 PENJARA ASCOLI PICENO, ITALI
Dua bulan selepas hukumannya bermula,
Ali Ağca buat permohonan untuk kemukakan pendedahan baharu.
Dah bertahun-tahun saya ikut kes ini.
Walaupun halangan demi halangan menimpa,
semangat saya tak pernah luntur.
Saya takkan berhenti sampai bila-bila.
Sejak mula lagi, Ali Ağca cuma bersandiwara.
Ada saja ceritanya.
Dia ingat kami terpedaya dengan sandiwara dia.
Dia cuba buang masa kami dengan mengubah-ubah kenyataan.
Pada masa itu, petunjuk pembabitan Bulgaria tiba-tiba muncul.
Petunjuk itu muncul berpandukan kenyataan Ali Ağca.
JEJAK BULGARIA
Jawab soalan…
Saya boleh sahkan semuanya.
Komplot membunuh paus dirancang
oleh Agensi Perkhidmatan Rahsia Bulgaria dan kami, orang Turki,
cuma bertindak atas arahan mereka.
Ali Ağca memiliki
naluri kebinatangan.
Dia akan cuba sedaya upayanya untuk selamatkan diri
dan cuba berunding.
Dia akan beri kita harapan palsu
supaya kehendaknya dapat dipenuhi.
Dia memang tegar.
Selain agensi perkhidmatan rahsia, ada seorang ahli perniagaan
yang ditemani seorang warga AS melawat Ali Ağca di penjara.
Ali Ağca dakwa dia tak kenal mereka,
tapi Ali Ağca kata mereka akan sediakan semua elemen
yang diperlukan untuk kaitkan pembabitan Bulgaria.
Petunjuk Bulgaria itu?
Semua orang tahu CIA terlibat.
Saya yakin Pentagon dan Rumah Putih turut terlibat
kerana Presiden Reagan arahkan bos-bos CIA
untuk cari bukti yang mengesahkan pembabitan Kremlin dalam serangan itu.
Waktu itu, kemuncak Perang Dingin.
Ronald Reagan baru dilantik jadi presiden.
Ia satu peluang untuk menguatkan konfrontasi
antara dua blok dan doktrin.
Apabila petunjuk pembabitan Bulgaria muncul,
Amerika Syarikat betul-betul bimbang dengan perkembangan itu.
Berdasarkan situasi itulah,
Amerika Syarikat isytihar perang saraf ke atas Kremlin.
Sebenarnya, serangan ke atas John Paul II
menyemarakkan propaganda doktrin empayar setan
yang mencorakkan strategi dan hala tuju hubungan
antara kedua-dua blok sepanjang tahun 1980-an.
Saya lebih rela kalau anak saya mati sekarang
dan masih percaya akan Tuhan
daripada membesar dalam komunisme
dan mati tanpa Tuhan dalam hati mereka.
Pengarah baharu CIA, William Casey, penyokong tegar ideologi sayap kanan.
Dia minta penilaian khas
tentang pembabitan Soviet dalam komplot membunuh paus.
Ada banyak artikel penulisan Claire Sterling
yang diterbitkan di dada-dada akhbar.
Claire rapat dengan Casey yang merupakan bos CIA masa itu.
Dia suka artikel Claire tentang keganasan,
jadi dia minta Claire tulis artikel yang mengaitkan KGB dengan Bulgaria.
Agensi Perkhidmatan Rahsia Bulgaria tak bertindak sendirian.
Kami ada testimoni bekas pengarah mereka,
tapi Agensi Perkhidmatan Rahsia Bulgaria ialah anak emas KGB untuk operasi sebegini
kerana mereka setia, efisien
dan dianggotai pegawai Soviet daripada semua peringkat.
Salah satu objektif dan misi Direktorat Operasi
ialah memalukan Soviet dengan menuduh mereka terlibat
dalam komplot membunuh paus.
Bagaimanapun, ia memakan diri.
CIA dedahkannya di dada akhbar Eropah,
Claire Sterling baca
dan terbitkannya dalam artikel dia.
Maklumat itu kembali menghantui AS dan itu salah satu risiko
pengoperasian agensi perisikan rahsia dalam sistem demokrasi.
Ia tak sepatutnya berlaku.
Pembabitan Bulgaria diperkukuhkan dengan penglibatan
seorang warganegara Bulgaria.
Nama lelaki itu ialah Sergey Antonov.
Dia seorang pengurus Baltic Air di Rom. Dia diberkas dan dibicarakan.
Suspek pertama yang hadir ke mahkamah ialah Sergey Antonov,
salah seorang daripada tiga rakyat Bulgaria yang didakwa.
Dua lagi di Bulgaria.
Dua warganegara Turki,
Musa Celebi and Ömer Bagci, turut dibicarakan.
Pembabitan Bulgaria bergantung sepenuhnya
pada kenyataan Ali Ağca.
Dah berkali-kali dia ubah cerita.
Perbicaraan ini baru bermula, jadi tiada sesiapa tahu skripnya kali ini.
Pada hari paus ditembak,
Antonov dan Ali Ağca berada di Dataran St. Peter.
- Ini gambar apa? - Itu Antonov atau bukan?
Boleh jadi.
Ada kemungkinan.
Kebenarannya cuma satu.
Saya tak bersalah.
Saya tiada kaitan
dengan semua ini sepertimana yang didakwa.
Saya tak pernah nampak, kenal
atau jumpa lelaki yang tuduh saya.
Sampai satu tahap, hasil siasatan mengesahkan
yang lelaki dalam gambar itu bukan Antonov.
Orang cakap dia ejen agensi perkhidmatan rahsia.
Kemudian, ada pula yang cakap
lelaki itu pelancong atau penziarah dari Hungary.
Perbicaraan itu gagal.
Dakwaan pembabitan Bulgaria dalam komplot itu digugurkan.
Yang hairannya, perbicaraan itu berakhir
dengan keputusan yang meragukan.
Maksudnya, Antonov dan dua defendan lain
dibebaskan kerana kekurangan bukti.
Kredibiliti hipotesis pembabitan Agensi Perkhidmatan Rahsia Bulgaria
dan dakwaan penglibatan KGB
dalam komplot membunuh paus
semakin lemah sepanjang proses siasatan kami.
Selepas dua tahun setengah siasatan, barisan hakim baru sedar
yang Ali Ağca ubah kenyataan dia sekurang-kurangnya 103 kali.
TEORI VATICAN
Ada gambar bertarikh 10 Mei 1981 yang menunjukkan
Ali Ağca di sebuah kariah di Rom semasa John Paul II membaca Mass.
Tarikh itu genap tiga hari sebelum percubaan membunuh John Paul II.
Dia berdiri beberapa meter dari paus.
Bagi mengesahkan keberadaan Ali Ağca
di mana-mana majlis Vatican,
kami cari maklumat dan siasat habis-habisan.
Kami teliti semua gambar dalam arkib polis
untuk tengok kalau-kalau Ağca hadir ke mana-mana majlis di Vatican.
Akhirnya, pencarian kami membuahkan hasil.
Kami cam Ağca dalam salah satu gambar berhampiran gereja San Tommaso d'Aquino,
di pinggir Rom semasa lawatan paus ke sana.
Saya tanya jurugambar paus yang ambil gambar itu
untuk sahkan identiti lelaki dalam gambar itu.
Dia yakin lelaki itu ialah Ali Ağca.
Apa dia buat di sana? Siapa benarkan dia masuk?
Mengarutlah. Saya turun di stesen Termini.
Saya sampai di sana sekitar pukul 10.00 pagi Ahad
dengan sebuah beg pakaian.
Tengah hari itu, saya ke rumah penginapan Isa.
Mustahil saya sempat pergi ke kariah di St. Thomas.
Lelaki dalam gambar itu bukan saya.
Hipotesis petunjuk Vatican itu
mendakwa pegawai-pegawai kanan dalam hierarki Vatican
berkomplot untuk singkirkan John Paul II.
Saya percaya John Paul II ada musuh dalam Vatican
kerana beliau terang-terangan menyatakan sokongan terhadap Solidarity.
Apa logiknya petunjuk Vatican itu?
Mungkin disebabkan percanggahan polisi di Eropah Timur
tentang pembabitan Kesatuan Soviet.
Ada beberapa prospek.
Saya percaya ia ada kaitan
dengan skandal kehilangan berbilion-bilion euro dari Bank Vatican.
Ia skandal kewangan besar yang membabitkan Bank Vatican.
Rupa-rupanya, Bank Vatican ialah platform aktiviti pengubahan
dan pemindahan wang haram.
Ramai yang percaya Mafia turut mengubah wang haram di situ.
Ramai yang tertanya-tanya.
Siapa yang urus kewangan Vatican? Macam mana ia diurus?
Banyak pihak tak puas hati
atas penglibatan John Paul II dalam skandal itu.
Beliau terpaksa kotorkan tangan disebabkan skandal Bank Vatican.
Skandal itu disiasat.
Skandal itu jadi tumpuan antarabangsa dan beliau mesti buat sesuatu.
Cari kambing hitam
yang berani bunuh paus kerana penglibatan beliau.
Vatican menafikan penglibatan mereka
dalam skandal Bank Ambrosiano,
mendakwa sumbangan 170 juta euro itu atas dasar kepercayaan.
Seorang jurubank di Rom menyifatkannya sebagai satu kesilapan yang mahal.
Kalau betul Mafia terlibat,
maksudnya 1 hingga 1.5 bilion lesap
dari akaun Bank Ambrosiano semasa ia jatuh bankrap.
Saya percaya John Paul II tak tahu
penglibatan Bank Ambrosiano dan Mafia dalam aktiviti pengubahan wang
yang dipindahkan ke Poland.
Perjanjian itu dimeterai secara rahsia di Bank Vatican.
Tiada hitam putih atau apa-apa rekod,
melainkan pemindahan wang untuk balasan berkepentingan.
Vatican tempat perlindungan cukai.
Vatican ialah destinasi
untuk lari daripada cukai dan mengubah wang haram,
sama ada bagi Mafia atau organisasi lain.
Ia sangat praktikal.
Pada pendapat saya, mereka cuma nak gertak John Paul II,
bukan bunuh beliau.
Serangan itu merupakan amaran terakhir.
Kalau betul ada orang nak bunuh beliau,
kenapa mereka tak guna peluru merkuri saja?
Sekecil-kecil luka tembakan pun boleh membawa maut.
Orang mati tak boleh dibawa berbincang,
tapi kita boleh berbincang dengan orang yang takut, bukan?
Pejabat-pejabat Vatican penuh dengan mikrofon dan peranti pepijat.
Kardinal Agostino Casaroli ialah setiausaha negara.
Berdasarkan dokumen Agensi Perkhidmatan Rahsia Itali,
peranti pepijat ditemui di dalam rumahnya.
Dia diperhatikan.
Ada peranti pepijat dan mikrofon.
Mereka dengar perbualan dia.
Lebih serius lagi,
perbualan John Paul II turut diintip.
Ternyata, rumah beliau turut dipasangi peranti pepijat.
Apa maklumat yang boleh diperolehi daripada peranti pepijat?
Apa maklumat yang boleh diperolehi berdasarkan rutin harian
dan keadaan kesihatan beliau?
Mungkin ada orang tak puas hati dengan dia.
Banyak pihak yang cuba singkirkan
Paus Francis di Vatican, bukan saja Paus Ratzinger.
Semasa mengikuti "petunjuk dalaman"…
kami temui beberapa jalan buntu.
Antara sebabnya, misteri yang bakal kami rungkai
akan mencemarkan kedaulatan Vatican.
Ada elemen-elemen kecil yang menjurus
kepada kemungkinan yang wujudnya
perjanjian mulut sesama kuasa gelap
yang nakkan paus disingkirkan.
Pada pendapat saya, itu semua mengarut.
Tiada konspirasi.
TEORI PELURU KETIGA
Berapa das tembakan yang dilepaskan pada hari itu?
Beberapa persoalan timbul berhubung isu ini.
Berapa das tembakan yang dilepaskan oleh Ali Ağca?
Menurut Ali Ağca, dia cuma lepaskan dua das tembakan.
Semasa dia tarik picu kali ketiga,
yakni tembakan yang sepatutnya membunuh paus,
pistol dia tersekat.
Bagaimanapun, saksi lain mendakwa,
sekurang-kurangnya, tiga das tembakan dilepaskan.
Sepanjang siasatan komplot untuk bunuh John Paul II,
barisan hakim cuba sedaya upaya
untuk mengesahkan kewujudan penembak kedua.
Sebab itulah mereka mesti cari
kelongsong peluru ketiga yang dilepaskan pada hari kejadian
yang rupa-rupanya terbenam dalam salah satu pintu jip paus.
Ada seorang jurugambar lelaki di Dataran St. Peter
yang ambil gambar paus.
Secara tak sengaja, dia terakam gambar seorang lelaki,
Oral Çelik, seorang lagi ahli Grey Wolves, yang cuba meninggalkan Dataran St. Peter.
Gambar dari belakang, memegang pistol.
Mungkin dia yang lepaskan tembakan ketiga itu
kalau betul pistol Ali Ağca tersekat.
Jelaskan, Ağca.
Saya dah besarkan gambar ini.
Awak yakin lelaki dalam gambar itu Oral Çelik?
Ya, seratus peratus.
Awak cam lelaki dalam gambar itu?
Ya, dia Oral Çelik. Dah tiga tahun saya tegaskannya.
Dah tiga tahun saya jawab yang lelaki itu Oral Çelik.
Saya yakin.
Sepanjang perbicaraan teori peluru ketiga itu,
kenyataan Ali Ağca sangat konsisten.
ILARIO MARTELLA HAKIM
Menurut Ali Ağca,
ada dua orang penembak
yang merancang serangan itu.
Dia dan Oral Çelik.
Sebaik paus mula berarak mengelilingi Dataran St. Peter,
dia dan Oral Çelik
berdiri menunggu di kiri dan kanan laluan.
Mereka saling…
Dalam gambar itu,
lelaki bersenjata yang kononnya cuba melarikan diri itu
ialah seorang anggota polis Itali yang berpakaian preman.
Ini kali pertama saya dedahkannya.
Sebelum ini, tiada peluang nak dedahkan.
Dia cuma polis berpakaian preman yang meninggalkan dataran itu
dan menuju ke Vatican.
Kenapa? Saya pun tak tahu.
SUMBER: RAKAMAN KAMERA TERSEMBUNYI
Dengar sini.
Lupakan semua teori sebelum petunjuk pembabitan Bulgarian itu.
Setibanya paus di depan khalayak ramai, dia ditembak oleh dua orang penembak.
Ada tiga orang penembak termasuk Ali Ağca.
Ujian balistik mesti dilakukan.
Ia boleh buktikan kewujudan penembak
dan pistol Browning kedua.
Dari situ, kita boleh bangunkan simulasi lengkap serangan itu
untuk mengesahkan penglibatan rakan subahat dan konspirasi,
sekali gus menjejaki dalang di sebaliknya.
Ini pistol semi-automatik dengan kelongsong yang ditemui
di tempat kejadian dan projektilnya.
Kedua-dua komponen ini menghasilkan peluru hidup.
Kami tunjukkan pistol dan kartrij sama
yang digunakan dalam percubaan membunuh paus.
Ada sesuatu yang pelik.
Ini peluru hidup.
Ia bukan peluru plumbum tulen.
Ia takkan membunuh, tapi boleh mencederakan.
Maksudnya pistol itu digunakan untuk mencederakan paus,
bukan untuk membunuh beliau.
Pada masa itu,
semasa kami putuskan untuk tolak teori peluru ketiga itu,
saya dan barisan hakim lain cuba cari peluru ketiga itu.
Nak tahu di mana kami jumpanya?
Di mahkota Fátima Virgin.
Hujung minggu ini, Paus Francis ke Fátima, Portugal,
bagi menyambut ulang tahun ke-100
penjelmaan misteri yang disaksikan tiga orang kanak-kanak.
Sosok itu memberitahu mereka tentang dua perang dunia pada 1917,
kejatuhan komunis Rusia dan rahsia ketiga,
yang didedahkan baru-baru ini,
iaitu percubaan membunuh Paus John Paul II.
RAMALAN
Saya percaya Ali Ağca seorang yang bijak.
Dia bukan bodoh.
Saya percaya Ali Ağca ubah kenyataan dia
dan beritahu banyak versi cerita untuk selamatkan diri.
Sejak itu, dia mula ubah kenyataan dia
dan beri gambaran delusi tentang kejadian yang berlaku,
mengaitkan segala-galanya dengan rahsia ketiga Fátima
dan mengaku dirinya Jesus Christ.
Saya boleh hidupkan semula orang yang dah disahkan meninggal dunia
asalkan Vatican bercakap benar
dan mengaku saya Jesus Christ.
Saya akan hidupkan semula orang yang dah mati.
Beritahu Ronald Reagan.
Peluru yang menembusi perut John Paul II
dan peluru yang terbenam dalam pintu jip paus, Fiat Campagnola,
paus tatahkannya dalam mahkota
patung Lady of Fátima kerana beliau seringkali mendakwa
yang beliau diselamatkan oleh Lady of Fátima.
Sebab itulah ujian balistik peluru itu tak pernah dijalankan
walaupun ia boleh merungkai segala persoalan.
Kalau peluru itu ditemui, kita boleh buat analisis
dan buktikan ia tak ditembak daripada Browning Ali Ağca.
Kita tahu Ali Ağca cuma lepaskan dua das tembakan.
Kalaulah peluru itu boleh dianalisis.
Bagi John Paul II,
itu cara simbolik untuk sampaikan mesej kepada dalang serangan itu.
"Saya tahu dan saya maafkan awak. Biarlah ia terkubur selama-lamanya.
Jangan sebut lagi pasal itu."
Tiada peluru ketiga.
Ia tak wujud.
Orang patut tengok gambar
dalam arkib forensik Polis Rom.
Saya percaya Ali Ağca tak tahu dalang komplot
untuk membunuh John Paul II.
Saya percaya dia cuma terima arahan
dan dibayar untuk bunuh paus.
Serangan ke atas John Paul II ialah cerita
yang menjadi inspirasi kepada ramai penulis,
jadi ada banyak versi.
Mungkin ia akan terungkai 50 tahun dari sekarang.
Mungkin 100 tahun lagi, kita akan tahu yang sebenarnya,
kardinal atau matran lain ialah barua agensi perkhidmatan rahsia
yang diarahkan untuk singkirkan paus.
27 DISEMBER 1983
Ia sesuatu yang menakjubkan.
Saya terseksa
dan dia datang melawat saya.
Biasanya, orang akan balas dendam.
Tapi dia datang jumpa saya.
Sejujurnya,
saya tak sangka.
Pengarah penjara beritahu yang paus nak jumpa saya.
Saya sangat gembira.
Paus datang jumpa saya
seolah-olah jumpa kawan atau jiran dia.
Dia kata, "Selamat pagi, Ali."
Secara bersahaja…
saya sambut kedatangan dia seperti seorang kawan.
Kemudian…
saya tanya kalau dia maafkan saya.
Dia jawab, "Ya, dalam Radio Vatican."
Kemudian saya tanya, "Tuan doakan saya?"
Dia jawab, "Ya, setiap hari."
Saya sangat terharu.
Paus berdoa untuk saya setiap hari?
Saya rasa lega.
Hati saya terasa tenang dan ringan.
Bagi saya, ia saat yang bersejarah.
Saya takkan lupakannya sampai saya mati.
Saya tak sangka dia akan maafkan saya.
Pada pendapat saya, ia akan kekal misteri.
Saya percaya kita takkan jumpa kesimpulannya
atau kenal pasti dalang di sebalik serangan itu.
Mahkamah gagal mencapai kata putus.
Kami masih tak tahu hal sebenar.
Saya percaya lambat-laun, kebenaran akan terungkai,
tapi ia akan memakan masa yang lama.
Ağca dipenjara selama 19 tahun di penjara Itali kerana menyerang paus.
Dia dibebaskan pada 2000 dan dipenjarakan selama sepuluh tahun
di Turki kerana membunuh editor akhbar Milliyet.
Hari ini, selepas 30 tahun,
pengampunan itu membawa dia kembali ke Vatican
untuk beri penghormatan terakhir di makam paus.
Saya hadir hari ini kerana tanggal 27 Disember
ialah ulang tahun pertemuan saya dan paus pada 1983.
Saya gembira dapat hadir ke Dataran St. Peter,
tempat keajaiban berlaku dan tanah suci penganut Kristian.
Saya datang melawat dia.
Di depan makam paus, saya kata,
"Saudara Karol Wojtyla,
saya datang untuk beri penghormatan terakhir.
Sebab itu saya datang."
Saya dapat rasakan satu tenaga yang luar biasa.
Dia kata, "Awak terpaksa."
Maksudnya, dia reda dengan kejadian itu.
Terjemahan sari kata oleh Saffura